આગામી સોમવારે મસ્કતી મહાજન હોલમાં બપોરે ચાર કલાકે આવકવેરાના ઉચ્ચ અધિકારીઓ દ્વારા કાળાં નાણાં જાહેર કરવા સ્કીમ સંબંધી માર્ગદર્શન આપવામાં આવશે. આ અંગે મસ્કતી કાપડ માર્કેટ મહાજનના પ્રેસિડેન્ટ ગૌરાંગ ભગતના જણાવ્યા પ્રમાણે કાળાં નાણાંની સ્કીમનો લાભ લેવા વેપારીઓ આગળ આવે તે માટે આ સેમિનારનું આયોજન કરાયું છે. જેમાં આવકવેરા વિભાગના ઉચ્ચ અધિકારીઓ હાજર રહેશે તથા વેપારીઓને આ અંગેની સીધી સમજ આપશે.